stanford-oval/wikipedia huggingface dataset:
Puolan juutalaisten historian museo

Puolan juutalaisten historiallinen museo
Puolan presidentti Lech Kaczyński muuraamassa museon peruskiveä vuonna 2007.
Puolan juutalaisten historian museo eli Polin on Varsovassa sijaitseva museo, joka on omistettu puolanjuutalaisten historialle. Museorakennus on toisen maailmansodan aikaisen juutalaisgheton alueella olevassa puistossa, missä on myös juutalaisgheton muistomerkki. Näyttelytilojen pinta-ala on 4 500 neliömetriä, ja se sisältää yhdeksän gallerian näyttelykokonaisuuden.
Museon rakennustyöt alkoivat vuonna 2007, ja epäviralliset avajaiset järjestettiin huhtikuussa 2013 Varsovan kansannousun vuosipäivänä. Viralliset avajaiset pidettiin vuonna 2014, kun museon perusnäyttelyt valmistuivat. Hankkeen kustannusarvio oli 50 miljoonaa euroa.
Sisätila
Hankkeesta käytiin kansainvälinen arkkitehtikilpailu, ja sen voitti suomalainen arkkitehti Rainer Mahlamäki. Työn nimi oli Kaislameri, joka viittaa Vanhan testamentin kertomukseen Punaisenmeren jakautumisesta. Tämä tapahtuma on kuvattuna sisääntuloaulassa.
Museorakennus voitti marraskuussa 2014 myönnetyn ensimmäisen arkkitehtuurin Finlandia -palkinnon. Vuonna 2015 rakennus pääsi Mies van der Rohe -kilpailussa niiden 40 joukkoon, jotka kilpailivat finaaliin pääsystä. Finalistit ilmoitettiin helmikuun lopussa 2015 ja voittaja 8. toukokuuta 2015. Se ei kuitenkaan selviytynyt finaaliin.
Euroopan museofoorumi valitsi museon vuoden museoksi vuonna 2016.
Aiheesta muualla

Kuvia tai muita tiedostoja aiheesta Puolan juutalaisten historian museo Wikimedia Commonsissa
Postal III

| Postal III |
| --- | --- |

Kehittäjä:  Running with Scissors Akella
Julkaisija:  Akella
Jakelija:  Valve Corporation ja Steam
Pelisarja:  Postal
Pelimoottori:  Source
Julkaistu:  23. marraskuuta 2011
Lajityyppi:  kolmannen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18
Alusta:  Microsoft Windows
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Postal III on Running with Scissorsin ja Akellan kehittämä kolmannen persoonan ammuntapeli. Se julkaistiin Windowsille 23. marraskuuta 2011.
Kehitys

Postal III:sta kehitettiin työnimellä Postal 3: Catharsis 18. lokakuuta 2006 asti, jolloin sen nimi vaihdettiin nykymuotoonsa. Alun perin pelistä suunniteltiin Windows-version lisäksi myös PlayStation 3- ja Xbox 360 -versioita, mutta ne ovat viivästyneet budjettisyistä.
Vastaanotto

Postal III sai hyvin negatiivisen vastaanoton. Metacritic antaa pelin pistekeskiarvoksi 24/100 pistettä perustuen 19 arvosteluun, joista 18 on negatiivisia.
Aiheesta muualla

Virallinen sivusto (Arkistoitu – Internet Archive) (englanniksi)
Source-pelit
| --- | --- |
Valve Corporation:   Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:   The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:   The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Postal III
Käännös suomeksi
Puolan juutalaiset

| Puolan juutalaiset |
| --- | --- |
Väkiluku:  10 000–20 000
Kielet:  puola, jiddiš, heprea
Uskonnot:  juutalaisuus
Puolan juutalaiset ovat Puolan asukkaita, jotka ovat etniseltä taustaltaan juutalaisia tai juutalaisuuteen kääntyneitä.
Juutalaisyhteisöjen pysyvä asettuminen Puolan alueelle alkoi 1200-luvulla, jota aiemmin alueelle saapuneet juutalaiset olivat lähinnä väliaikaisesti viipyviä kauppiaita. 1500-luvulla Puolasta oli muodostunut aškenasijuutalaisuuden tärkein keskus. Historiallisesti puolanjuutalaiset puhuivat keskenään jiddišiä ja asuivat pitkään shtetl-kylissä ja -maalaiskaupungeissa, joista muuttaminen suurempiin teollisuuskeskuksiin kuitenkin lisääntyi 1800-luvulla. Ennen toista maailmansotaa ja holokaustia puolanjuutalaisten määrä oli yli kolme miljoonaa ja he muodostivat Euroopan suurimman ja maailman toiseksi suurimman juutalaisyhteisön. Nykyään Puolassa on arvioitu olevan noin 10 000–20 000 juutalaista. On kuitenkin arvioitu, että maassa on huomattavasti enemmän henkilöitä, joilla on juutalaisia sukujuuria, mutta eivät harjoita juutalaista kulttuuria tai uskontoa. Suurin osa puolanjuutalaisista asuu Varsovassa.
Tunnettuja Puolan juutalaisia

Zygmunt Bauman, sosiologi
David Ben-Gurion, poliitikko
Georges Charpak, fyysikko
Zuzanna Ginczanka, runoilija
Maurycy Gottlieb, taidemaalari
Jerzy Hoffman, elokuvaohjaaja ja -käsikirjoittaja
Leonid Hurwicz, taloustieteilijä
Leopold Infeld, fyysikko
Adolf Lindenbaum, matemaatikko ja loogikko
Shimon Peres, poliitikko
Tadeusz Reichstein, biokemisti
Józef Rotblat, fyysikko
Artur Rubinstein, pianisti
Albert Sabin, lääkäri ja mikrobiologi
Irena Szewińska, yleisurheilija
Bruno Schulz, kirjailija ja kuvataiteilija
Władysław Szpilman, pianisti, säveltäjä ja muistelmakirjailija
Maria Szymanowska, säveltäjä
Pikkuluura

| Pikkuluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  rufula
Kaksiosainen nimi
 Grallaria rufula  Lafresnaye, 1843 
Katso myös
   Pikkuluura Wikispeciesissä   Pikkuluura Commonsissa 
Infobox OKNimi-testi OKIUCN-testi OK: 
Pikkuluura (Grallaria rufula) on luurien heimoon kuuluva varpuslintu.
Levinneisyys

Pikkuluuraa tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Pulkovon observatorio

Pulkovon tähtitorni vuonna 2004
Pulkovon observatorio vuonna 1855
Pulkovon tähtitieteellinen observatorio (ven. Пулковская Астрономическая обсерватория, Pulkovskaja Astronomitšeskaja observatorija) on Venäjän tiedeakatemian pääobservatorio. Se sijaitsee 19 km Pietarin keskustan eteläpuolella kohoavalla Pulkovon (Pulkkalan) mäellä 75 metriä meren pinnan tasosta. Observatorio kuuluu Unescon maailmanperintökohteisiin.
Historia

Aleksandr Brjullovin suunnittelema observatorio valmistui 1839. Se rakennettiin saksalaistaustaista tähtitieteilijä Wilhelm von Struvea varten, joka toimi laitoksen ensimmäisenä johtajana vuoteen 1861 asti, jolloin johtoon astui hänen poikansa Otto Wilhelm von Struve.
Tähtitornissa on 38 cm:n kaukoputki, joka valmistuessaan oli maailman suurin ja aikanansa huipputekniikalla valmistettu. Observatorion päätehtävä oli aluksi kaksoistähtien koordinaattien ja joidenkin tähtitieteellisten vakioiden kuten prekessioiden, nutaatioiden ja aberraatioiden määrittäminen. Siellä tehtiin myös Venäjän maantieteelliseen alueeseen ja navigointiin liittyvää tutkimusta. Observatorio julkaisi tähtien tarkat koordinaatit sisältävät tähtiluettelot vuosina 1845, 1865, 1885, 1905 ja 1930; lopulta kartoitettuja tähtiä oli 558.
Observatorion tutkijat työskentelivät myös yhteistyössä Krimillä sijaitsevan Semeizin observatorion ja Ukrainan Nikolajevin tähtitieteen tutkimusaseman kanssa voidakseen tutkia eteläisempiä tähtiä jotka eivät Pulkkalaan näkyneet.
Neuvostoliiton aikana 1930-luvun lopun Stalinin vainot verottivat raskaasti observatoriota. Muiden muassa sen johtaja Boris Gerasimovitš teloitettiin.
Toisessa maailmansodassa observatorio oli pommitusten kohteena, ja kaikki sen rakennukset tuhottiin. Tutkimuslaitteet, kaukoputken linssi mukaan lukien, sekä kirjasto kuitenkin oli viety turvaan Leningradiin ja säilyivät. Vuonna 1997 suurin osa kirjastoa menetettiin tai vahingoittui tuhopolton yhteydessä.
Sodan jälkeen observatorio rakennettiin uudelleen, ja se jatkoi toimintaansa laajennettuna vuonna 1954.
Aiheesta muualla

Kuvia tai muita tiedostoja aiheesta Pulkovon observatorio Wikimedia Commonsissa
Observatorion sivut (englanniksi) (gao.spb.ru)
Karttunen, Hannu: Vanhin tiede – Tähtitiedettä kivikaudesta kuulentoihin, s. 517.  ("Pulkovan observatorio")  Helsinki:  Ursa, 2003.  ISBN 978-952-5329-26-1.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr
Käännös suomeksi
Pohjanvalokala

| Pohjanvalokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Valokalat Myctophiformes
Heimo::  Valokalat Myctophidae
Suku::  Benthosema
Laji::  glaciale
Kaksiosainen nimi
 Benthosema glaciale  (Reinhardt, 1837) 
Synonyymit
 Lampanyctus glacialis (Reinhardt, 1837)  Myctophum glaciale (Reinhardt, 1837)  Myctophum glaciale knipovitschi Soldatov, 1939  Myctophum glaciale thori Tåning, 1918  Scopelus glacialis Reinhardt, 1837  Scopelus parvimanus Günther, 1864  Scopelus scoticus Günther, 1889 
Katso myös
   Pohjanvalokala Commonsissa 
Infobox OKNimi-testi OKIUCN-testi OK: 
Pohjanvalokala (Benthosema glaciale) on valokalojen (Myctophidae) heimoon kuuluva syvissä merivesissä elävä kalalaji.
Koko ja ulkonäkö

Pohjanvalokala voi maksimissaan kasvaa 10,3 senttimetrin mittaiseksi. Sen ruumis on pitkänomainen ja sivusuunnassa hyvin litteä. Sen pää ja silmät ovat suuret suhteessa ruumiiseen. Sen kyljet ovat hopean väriset ja selkä ruskea. Evät ovat värittömiä ja niiden kaikkien ruodot rasvaevää lukuun ottamatta ovat pehmeitä. Suomut ovat suuria. Koiraan pyrstön yläpuolella on pieniä valoelimiä, jotka naaraalla ovat pyrstön alapuolella.
Levinneisyys ja elinympäristö

Pohjanvalokalaa tavataan Atlantin valtameressä ja Välimeressä. Eteläisellä Atlantin valtamerellä sen levinneisyys rajoittuu etelässä Guineaan ja Pohjois-Carolinaan, pohjoisessa Karanmeren Novaja Zemljan itäpuolelle ja lännessä Baffininlahteen ja Grönlantiin. Laji elää yleensä 150–500 metrin syvyydessä vedenpinnasta, mutta sitä on löydetty jopa 1 400 metrin syvyydessä asti. Nuoret yksilöt elävät aikuisia matalammalla. Pääasiassa pohjanvalokalaa tavataan aavalla merellä, mutta sitä on kuitenkin havaittu toisinaan rannikoiden lähellä.
Ravinto ja elintavat

Pohjanvalokalan ravintoa on yksinomaan vapaassa vedessä elävä eläinplankton. Ne syövät aktiivisimmin illalla. Sukukypsäksi laji tulee 4–5 senttimetrin mittaisena, milloin se on 2–3 vuoden ikäinen. Kutu tapahtuu Norjan lähistöllä kesä-heinäkuussa, vaikkakin etelämpänä se voi lisääntyä ympäri vuoden. Yksittäinen naaras tuottaa 200–1 000 mätimunaa, ja ne ovat halkaisijaltaan 0,8 millimetrin mittaisia. Lajin valoelinten välähdysten tarkoitus on kiinnittää petojen huomio kalan pyrstöön, jolloin valokalan on helpompaa paeta. Suurin lajilla tavattu elinikä on kahdeksan vuotta. Pohjoisissa vesissä, kuten Norjassa elävät yksilöt elävät keskimäärin vanhimmaksi.
Pons Racing

Ponsin kilpa-auto
Pons Racing on espanjalainen autourheilutalli, joka kilpailee nykyään sekä autourheilussa ja moottoripyöräsarjoissa. Tallin perusti vuonna 1992 entinen 250 cc -maailmanmestari Sito Pons. Autourheilussa talli on voittanut World Series by Renault -sarjan mestaruuden vuonna 2004, jolloin tallin kuljettajana toimi Heikki Kovalainen. Moottoripyöräsarjoissa talli on kilpaillut 250-kuutioisissa, 500-kuutioisissa ja Moto-GP luokassa, parhaana saavutuksenaan 250 cc -sarjan kakkostila vuodelta 2009 Héctor Barberán ajamana.
Aiheesta muualla

Kuvia tai muita tiedostoja aiheesta Pons Racing Wikimedia Commonsissa
Ponoi

| Ponoi |
| --- | --- |

Alkulähde:  Kuolan niemimaan keskiosa
Laskupaikka:  Vienanmeri
Maat:  Venäjä
Pituus:  480 km
Valuma-alue:  15 500 km²
Ponoi (ven. Поно́й) eli Pyönne on joki Venäjällä Kuolan niemimaalla. Ponoi on 480 kilometriä pitkä ja näin ollen niemimaan pisin joki. Sen valuma-alue on 15 500 km².
Ponoi saa alkunsa Kuolan keskiosista soisilta alueilta. Samoilta alueilta ovat lähtöisin myös Ponoin sivujoet, joista suurin on Atserjok.
50 kilometrin päässä rannikosta Ponoi yhdistyy Purjatsjokeen, sen virtaus nopeutuu ja siinä on lukuisia koskia. Ponoi laskee Vienanmereen Kuolan niemimaan itäisestä päästä.
Tavallisesti joki jäätyy loka-marraskuussa ja sulaa vasta toukokuun puolella. Jäässäoloaikana sitä käytetään ajotienä.
Joen keskijuoksulta löydettiin vuonna 1973 kalliopiirroksia hakattuna joen rantakiviin.
Käännös suomeksi
Piripiri

| Piripiri |
| --- | --- |

 lippu
 Piripirin sijainti Piauín osavaltiossa
 Piripiri
 Koordinaatit: 4°16′23.99″S, 41°46′36.84″W 
Valtio:  Brasilia
Osavaltio:  Piauí
Suuralue:  Pohjois-Piauí
Ala-alue:  Baixo Parnaíba
Väkiluku (2010):  44 539
 
 www.piripiri.pi.gov.br 
Infobox OKVirheellinen NIMI-arvo: 
Piripiri on kaupunki Piauín osavaltiossa Koillis-Brasiliassa. Kaupungin asukasluku noin 44 539 (2010) ja pinta-ala on 1 408,9 neliökilometriä.
Aiheesta muualla

Kuvia tai muita tiedostoja aiheesta Piripiri Wikimedia Commonsissa
Pyhä Kasimir

| Pyhä Kasimir |
| --- | --- |

Henkilötiedot
Syntynyt: 3. lokakuuta 1458 Wawelin linna, Krakova, Puolan kuningaskunta
Kuollut: 4. maaliskuuta 1484 Grodno, Liettuan suuriruhtinaskunta
Vanhemmat:  Kasimir Jagiello ja Elisabet Itävaltalainen 
Muut tiedot
Lempinimet:  Rauhantekijä
Pyhä Kasimir (3. lokakuuta 1458 Wawelin linna, Krakova, Puolan kuningaskunta – 4. maaliskuuta 1484 Grodno, Liettuan suuriruhtinaskunta) oli puolalainen prinssi, kuningas Kasimir Jagiellon ja kuningatar Elisabet Itävaltalaisen poika sekä Liettuan suuriruhtinas vuonna 1471. Hän oli kolmas poika kolmestatoista lapsesta ja syntyi Krakovan kuninkaallisessa palatsissa, Wawelin linnassa.
Hän eli askeettista elämää, omisti itsensä elinikäiselle selibaatille, osoitti suurta hartautta Neitsyt Mariaa kohtaan ja tuki köyhiä.
Hän toisti usein kolme vuosisataa vanhaa hymniä "Omni die dic Mariae" joka tunnetaan myös nimellä "Daily, daily sing to Mary" tai pyhän Kasimirin hymninä. Kasimirin isä lähetti poikansa armeijan johdossa kaappaamaan Unkarin valtaistuimen siellä olevien aatelisten pyynnöstä mutta hänen joukkojaan pakeni rintamalta ja hän joutui palaamaan kotiin.
Hän palasi opintoihinsa ja rukouksiinsa, toimi hetken varakuninkaana isänsä poissaollessa ja kieltäytyi avioliitosta keisari Fredrik III:n tyttären kanssa selibaattinsa takia. Hän kuoli 23-vuotiaana keuhkotautiin ja paavi Adrian kanonisoi hänet vuonna 1522.
Hän eli neljän paavin hallintokauden aikana: Callistus III (1455-1458), Pius II (1458-1464), Paavali II (1464-1471) ja Sixtus IV (1471-1784). Hän on poikamiesten, prinssien, kuninkaiden, naimattomien maallikoiden, Liettuan, Puolan, Grodnon hiippakunnan suojeluspyhimys sekä suojeluspyhimys ruttoa vastaan ja hänen tunnuksiaan ovat kruunu ja lilja. Pyhimyksen muistopäivää vietetään 4. maaliskuuta.
Pyhää Kasimiria on muistettu roomalaiskatolisessa messussa seuraavanlaisella latinankielisellä kollehtarukouksella:
»Orémus.Deus, qui inter regáles delícias et mundi illécebras sanctum Casimírum virtúte constántiæ roborásti: quǽsumus; ut eius intercessióne fidéles tui terréna despíciant, et ad cœléstia semper aspírent.»
Poika ja haikara

| Poika ja haikara> Kimitachi wa dō ikiru ka |
| --- | --- |

Ohjaaja:  Hayao Miyazaki
Käsikirjoittaja:  Hayao Miyazaki
Tuottaja:  Toshio Suzuki
Säveltäjä:  Joe Hisaishi
Kuvaaja:  Atsushi Okui
Leikkaaja:  Takeshi Seyama
Tuotantosuunnittelija:  Yōji Takeshige
Valmistustiedot
Valmistusmaa:  Japani
Tuotantoyhtiö:  Studio Ghibli
Levittäjä:  Tōhō GKIDS Wild Bunch ADS Service Polyfilm Frenetic Films Encore Films (käännä suomeksi)
Ensi-ilta:   14. heinäkuuta 2023  17. marraskuuta 2023
Kesto:  124 minuuttia
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Poika ja haikara (jap. 君たちはどう生きるか, Kimitachi wa dō ikiru ka) on vuonna 2023 ensi-iltansa saanut japanilainen animaatioelokuva. Sen on käsikirjoittanut ja ohjannut Hayao Miyazaki sekä tuottanut Studio Ghibli. Elokuva perustuu löyhästi Genzaburo Yoshinon romaaniin Kimitachi wa dō ikiru ka vuodelta 1937.
Studio Ghibli aloitti elokuvan työstämisen vuonna 2016. Englanniksi elokuva tunnettiin alun perin suoraan japanista käännetyllä nimellä How Do You Live?, suomeksi Kuinka te elätte, mutta kansainväliset levitysoikeudet saanut yhdysvaltalainen GKIDS Films muutti nimen muotoon The Boy and the Heron, poika ja haikara.
Elokuva sai ensi-iltansa Japanissa heinäkuussa 2023. Elokuvaa markkinoitiin poikkeuksellisesti pelkällä julisteella, eikä siitä julkaistu esimerkiksi traileria. Myöskään juonikuvausta ja ääninäyttelijöitä ei julkistettu. Poika ja haikara onnistui kuitenkin rikkomaan Studio Ghiblin kaikkien aikojen ennätyksen avausviikonlopun lipputuloissa tuottaessaan Japanissa 13,2 miljoonaa dollaria. Kansainvälisen ensiesityksensä elokuva sai Toronton elokuvajuhlilla syyskuussa 2023, ja Suomessa elokuva saapui teatterilevitykseen 17. marraskuuta samana vuonna. Siitä tuli Suomen katsotuin anime-elokuva. Elokuva voitti myös vuoden parhaan animaatioelokuvan Oscar-palkinnon.
Elokuvan tunnusmelodian esittää  japanilainen laulaja-lauluntekijä Kenshi Yonezu.
Ääninäyttelijät

| Rooli | Ääninäyttelijä |
| --- | --- |
Mahito Maki: Soma Santoki
haikara: Masaki Suda
Himi: Aimyon
Natsuko: Yoshino Kimura
Shoichi Maki: Takuya Kimura
isosetä: Shōhei Hino
Kiriko: Kō Shibasaki
pelikaani: Kaoru Kobayashi
papukaijakuningas: Jun Kunimura
Izumi: Keiko Takeshita
Utako: Jun Fubuki
Eriko: Sawako Agawa
Aiko: Shinobu Otake
Warawara: Karen Takizawa
Arvosteluja

| 0 | 1 | 2 |
| --- | --- | --- |
Helsingin Sanomat Sakri Pölönen: 
Hufvudstadsbladet Krister Uggeldahl:
Puolan ja Suomen väliset suhteet

Suomi  Puola
Puolan ja Suomen suhteet alkoivat maiden solmittua diplomaattisuhteet 8. maaliskuuta 1919. Suomen suurlähetystö sijaitsee Varsovassa ja Puolan suurlähetystö Helsingissä. Suomen Varsovan-suurlähettiläänä toimii Juha Ottman. Molemmat maat ovat Euroopan unionin ja Naton jäseniä.
Euroopan unioni

Suomi liittyi Euroopan unioniin 1. tammikuuta 1995 ja Puola 1. toukokuuta 2004.
Nato

Puola liittyi Naton 12. maaliskuuta 1999, Suomi liittyi Naton 4. huhtikuuta 2023.
Pirilä (Raisio)

Pirilän omakotitalojen taustalla näkyvät Raision Tehtaat.
Pirilä on Raision kaupunginosa.  Alueella on 1900-luvun puolivälissä rakennettuja vanhoja taloja ja 1980- ja 1990-lukujen vaihteessa rakennettuja rivitaloja.
Postcrossing

Postcrossing on kansainvälinen korttirinki,selvennä jonka perusideana on lähettää ja vastaanottaa postikortteja. Tämä portugalilaisen Paulo Magalhãesin luoma rinki on saavuttanut suurta suosiota ympäri maailman. Postcrossing-sivustolla on noin 800 000 rekisteröitynyttä käyttäjää 209 eri maasta (tammikuu 2024). Postcrossing ei maksa mitään, sivusto ei peri maksua, ainoastaan ottaa vastaan lahjoituksia. Postcrossingiin liittyneet maksavat vain itse lähettämänsä postikortit ja niihin tarvittavat postimerkit. Kärkikymmenikössä eniten kortteja lähettäneiden maiden listalla ovat Suomen (5. sija) lisäksi Saksa, Yhdysvallat, Alankomaat, Venäjä, Valko-Venäjä, Kiina, Taiwan, Puola ja Ukraina. Joulukuuhun 2023 mennessä suomalaiset ovat lähettäneet yhteensä yli 4,29 miljoonaa postikorttia.
Sivuston toiminta

Portugalilaisen Paulo Magalhãesin vuonna 2005 perustamaan postcrossing-verkostoon kirjautunut käyttäjä voi pyytää verkoston ylläpidolta osoitetta, johon lähettää postikortti. Järjestelmä valitsee sattumanvaraisesti toisen käyttäjän osoitteen ja lähettää sen pyytäjän sähköpostiin. Osoitteen mukana tulee korttikohtainen tunnistekoodi, joka kirjoitetaan lähetettävään postikorttiin. Kun kortti saapuu perille, vastaanottaja kirjaa tunnistekoodin järjestelmään, jolloin järjestelmä tietää kortin saapuneen perille. Tämän jälkeen järjestelmä jakaa lähettäjän osoitteen kerran jollekin toiselle käyttäjälle maailmalla, eli lähettäjä saa takaisin yhden kortin jokaista lähettämäänsä kohti.
Systeemi varjelee käyttäjän yksityisyyttä siten, että se antaa katuosoitteita yhdelle käyttäjälle vain muutaman kerrallaan. Käyttäjällä voi yhtäaikaa olla travelling- eli matkalla-tilassa rajallinen määrä kortteja, sivustolle liittyessä tämä määrä on viisi. Vähimmäismäärää lähetettäville korteille ei ole eli käyttäjä voi lähettää vaikka vain yhden kortin. Myöhemmin maksimiluku kasvaa hitaasti sen mukaan, montako käyttäjän lähettämää korttia on saapunut määränpäähänsä. Käyttäjä voi muokata itselleen pienen profiilin, jossa katuosoite ei kuitenkaan näy. Palvelun käytön voi lopettaa koska tahansa.
Kortteihin voi kirjoittaa mitä tahansa mieleen tulee, yleisiä aiheita ovat omasta maasta tai itsestään kertominen ym. yleinen jutustelu. Osa käyttäjistä mainitsee profiilissaan joitakin toiveita saapuvien postikorttien aiheista, niissä olevista kirjoituksista tai postimerkeistä. Postikortteja on hauska saada, mutta tällä tavoin voi myös koettaa keräillä tietynlaisia kortteja tai vauhdittaa postimerkkiharrastusta.
Omasta kotimaastaan kortteja ei voinut saada ennen kevättä 2008, ellei halunnut osallistua tageihin eli "hippoihin" foorumilla. Keväällä 2008 järjestelmää uudistettiin siten, että "virallisia" osoitteita voi saada myös omaan maahansa.  Tag eli suomalaisittain hippa on epävirallisempaa postcrossailua sivuston foorumilla, johon myös kirjaudutaan sisään. Monet hippailevat siksi, että haluavat lähettää enemmän kortteja kerrallaan. Hipat eroavat virallisesta postcrossingista siten, että niissä voi usein valita millaisen kortin lähettää ja saa, sekä mihin maahan ja kenelle. Foorumilla voi myös osallistua esimerkiksi muihin tagien tyyppisiin vaihtoihin myös muilla tavaroilla kuin postikorteilla.
Postcrossing Suomessa

Asukasmäärään suhteutettuna Suomessa on eniten postcrossingin harrastajia maailmassa. Lokakuussa 2015 Tampereella Vapriikissa perustettiin maailman ensimmäinen virallisesti rekisteröity kansallinen postcrossing-harrastajien yhdistys, Suomen postcrossingyhdistys ry, jonka tarkoituksena on entisestään edistää postcrossing-harrastusta ja sen tunnettuutta Suomessa.
Postcrossing-aiheiset postimerkit

Useat maat ovat julkaisseet omia postcrossing-aiheisia postimerkkejä. Suomessa julkaistiin ensimmäinen postcrossing-aiheinen neljän merkin vihko syyskuussa 2013, sen ulkoasusta vastasi suunnittelutoimisto Kokoro & Moi. Ahvenanmaa julkaisi oman postcrossing-aiheisen postimerkin kesäkuussa 2019.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Virallinen keskustelusivusto
Postcrossing Suomi Finland Åland -ryhmä Facebookissa
Postcrossing Finland Facebook-ryhmä
Mitä on postcrossing
Hilkka on lähettänyt yli 1 000 postikorttia ympäri maailman - "Loistava keino ilahduttaa muita ja parantaa mailmaa"
Pyhän Kolminaisuuden kirkko (Holdgate)

| Pyhän Kolminaisuuden kirkko Holy Trinity Church, Holdgate |
| --- | --- |

Sijainti:  Holdgate, Shropshire, Yhdistynyt kuningaskunta
Koordinaatit:  52°30′9″N, 2°38′49.92″W
Kirkkokunta:  Englannin kirkko
Hiippakunta:  Hereford
Materiaali:  hiekkakivi
Tyylisuunta:  goottilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Kolminaisuuden kirkko (engl. Holy Trinity Church, Holdgate) sijaitsee Holdgaten kylässä, Shropshiressa, Yhdistyneessä kuningaskunnassa. Englannin kirkossa se kuuluu Herefordin hiippakunnan ja Ludlow'n arkkidiakonikunnan alaisuuteen. Kirkko on Grade I -tason suojelukohde.
Arkkitehtuuri

Laiva ja koristeltu kastemalja ovat 1100-luvulta ja tornin yläosa 1400-luvulta. Eteläseinällä on Sheela na gig, joka on ajoitettu 1100-luvulle.